ജാഗ്രത, ചതിക്കുഴി, വന് തട്ടിപ്പ് പരീക്ഷ എഴുതാതെ ദേവസ്വം ബോര്ഡില് നിയമന അറിയിപ്പ് ദേവസ്വം റിക്രൂട്ട്മെന്റ് ബോര്ഡിന്റെ പേരില് വ്യാജ അഡൈ്വസ് മെമ്മോ അയച്ച് ലക്ഷങ്ങളുടെ വെട്ടിപ്പ്. തട്ടിപ്പ് പുറത്തുകൊണ്ടുവന്നത് കലാകൗമുദി ബിഗ് ന്യൂസാണ്. ഒരു പരീക്ഷ പോലും എഴുതാത്തവര്ക്കാണ് വ്യാജ നിയമന അറിയിപ്പ് അയച്ചിരിക്കുന്നത്. ഇതിനു പിന്നില് ദേവസ്വം ബോര്ഡിലെ തന്നെ ജീവനക്കാര് അടങ്ങുന്ന മാഫിയാ സംഘമാണെന്നാണ് സൂചന. കൊല്ലം ചവറ തെക്കുംഭാഗത്തെ ശാന്തിക്കാരന് അതുലിന് ലഭിച്ച വ്യാജ അഡൈ്വസ് മെമ്മോയിലൂടെയാണ് തട്ടിപ്പിന്റെ കഥ പുറംലോകം അറിഞ്ഞത്. ദേവസ്വം ബോര്ഡിന്റെ ഒരു പരീക്ഷയും അതുല് എഴുതിയിരുന്നില്ല. എന്നാല് തിരുവിതാംകൂര് ദേവസ്വം ബോര്ഡില് ശാന്തിക്കാരനായി നിയോഗിച്ചുകൊണ്ടുള്ള അഡൈ്വസ് മെമ്മോ അവിചാരിതമായി രാഹുലിനെ തേടിയെത്തി. റിക്രൂട്ട്മെന്റ് ബോര്ഡ് സെക്രട്ടറിയുടെ പേരിലായിരുന്നു കത്ത്. കത്തുകണ്ട അതുല് അമ്ബരന്നു. പരീക്ഷ എഴുതുകയോ അപേക്ഷ നല്കുകയോ ചെയ്യാതെ അഡൈ്വസ് മെമ്മോ ലഭിച്ചത് അതുലിനെ അമ്ബരപ്പിച്ചു. അഡൈ്വസ് മെമ്മോ മുഴുവന് അക്ഷരത്തെറ്റും വ്യാകരണപ്പിശകും നിറഞ്ഞതായിരുന്നു. മാത്രമല്ല കത്തില് ഒപ്പിട്ടിരുന്നത് സെക്രട്ടറിയുമല്ല. പകരം സെക്രട്ടറിക്കു വേണ്ടി എന്നു സൂചിപ്പിച്ചായിരുന്നു മറ്റൊരു ഒപ്പിട്ടിരുന്നത്. റിക്രൂട്ട്മെന്റ് ബോര്ഡിന്റെ നിയമന അറിയിപ്പ് അയച്ചിരിക്കുന്നത് ദേവസ്വം ബോര്ഡിന്റെ പേരിലുള്ള കവറിലാണ്. എന്നാല് അത്തരമൊരു കവര് ബോര്ഡ് ഉപയോഗിക്കുന്നില്ല. മാത്രമല്ല കവറിനു പുറത്തെ സീലും വ്യാജമാണ്. ഇതോടെ കത്തിനൊപ്പം തന്നെ കവറും തനി വ്യാജമാണെന്ന് ഒറ്റനോട്ടത്തില് ബോധ്യപ്പെട്ടു. കത്ത് ലഭിച്ചതിനു പിന്നാലെ ഒരു ഫോണ്വിളിയും അതുലിനെ തേടിയെത്തി. അഡൈ്വസ് മെമ്മോ ലഭിച്ചിരുന്നല്ലോ എന്നായിരുന്നു ഫോണ് വിളിച്ചയാളിന്റെ ചോദ്യം. ലഭിച്ചു എന്ന് അതുല് ഉത്തരവും പറഞ്ഞു. മൂന്നുലക്ഷം രൂപ നല്കിയാല് നിയമന ഉത്തരവ് എത്രയും വേഗം തരപ്പെടുത്തിത്തരാമെന്നും ഫോണ് വിളിച്ചയാള് വ്യക്തമാക്കി. പണം കൊടുത്തുള്ള ജോലി വേണ്ടെന്നും നേരായ മാര്ഗത്തിലൂടെയുള്ള ജോലിയേ ആവശ്യമുള്ളുവെന്നും അതുല് വ്യക്തമാക്കി. അതോടെ ഫോണ് വിളിച്ചയാള് പിന്വാങ്ങി. പിന്നാലെ മറ്റൊരു ഫോണ്വിളിയും അതുലിനെ തേടിയെത്തി. പണം നല്കണമെന്ന സന്ദേശമാണ് അപ്പോഴും നല്കിയത്. അതുലിന് ഇഷ്ടമുള്ള ക്ഷേത്രത്തില് ഉടന്തന്നെ നിയമനം നല്കാമെന്നായിരുന്നു രണ്ടാമത് വിളിച്ചയാളുടെ ഓഫര്. എന്നാല് താന് ബോര്ഡിന്റെ പരീക്ഷ എഴുതാതെ എങ്ങനെയാണ് അഡൈ്വസ് മെമ്മോ അയച്ചതെന്ന് ഫോണ് വിളിച്ചയാളോട് സംശയം ഉന്നയിച്ചു. ഇതോടെ അയാളും ഫോണ് കട്ട് ചെയ്തു. സംഭവത്തില് സംശയം തോന്നിയ അതുല് ദേവസ്വം ബോര്ഡിന്റെ ക്ഷേത്രത്തില് ജോലിചെയ്യുന്ന സുഹൃത്തായ മറ്റൊരു ശാന്തിക്കാരനെ വിവരം ധരിപ്പിച്ചു. ലഭിച്ച അഡൈ്വസ് മെമ്മോയും അദ്ദേഹത്തെ കാണിച്ചു. സംഭവം വ്യാജമാണെന്ന് സുഹൃത്ത് ഉറപ്പിച്ചുപറഞ്ഞു. മാത്രമല്ല ദേവസ്വം ബോര്ഡ് ഉദ്യോഗസ്ഥരെയും അതുല് ബന്ധപ്പെട്ടു. അതോടെയാണ് കത്ത് വ്യാജമാണെന്ന് ഉറപ്പിച്ചത്. അന്വേഷണത്തില് തിരുവിതാംകൂര് ദേവസ്വം ബോര്ഡിന്റെ ശാന്തിക്കാരുടെ നിയമനം ആറുമാസം മുമ്ബാണ് നടന്നതെന്ന് ബോധ്യപ്പെട്ടു. മാത്രമല്ല ആ ലിസ്റ്റിന് കാലാവധി കഴിയുകയും ചെയ്തു. പുതിയ ലിസ്റ്റ് തയാറായിട്ടുമില്ല. അതിനിടെയാണ് ഈ മാസം ആറാം തിയതിയെന്നു കാണിച്ച് അഡൈ്വസ് മെമ്മോ അയച്ചിരിക്കുന്നത്. അതുലിന് ലഭിച്ചതിനു സമാനമായി മറ്റ് ഒട്ടേറെ പേര്ക്കും ഇത്തരം വ്യാജ അഡൈ്വസ് മെമ്മോ ലഭിച്ചിട്ടുണ്ടെന്നാണ് വിവരം. വരും ദിവസങ്ങളില് അതിന്റെ വിശദാംശങ്ങള് ബിഗ് ന്യൂസ് പുറത്തുവിടും. റിക്രൂട്ട്മെന്റ് ബോര്ഡിന്റെ വ്യാജ ലെറ്റര്പാഡ് തയാറാക്കി അഡൈ്വസ് മെമ്മോ അയച്ച സംഭവത്തില് നിയമനടപടി സ്വീകരിക്കുമെന്ന് ദേവസ്വം ബോര്ഡ് പ്രസിഡന്റ് എന്.വാസു ബിഗ് ന്യൂസിനോട് പറഞ്ഞു. അതുലിനടക്കം ലഭിച്ച കത്ത് വ്യാജമാണെന്ന് അദ്ദേഹം പറഞ്ഞു. ഏതാനും ദിവസങ്ങള്ക്കുള്ളില്ത്തന്നെ നെല്ലും പതിരും തിരിച്ചറിയും. ബോര്ഡ് ജീവനക്കാര്ക്കും ഇതില് പങ്കുണ്ടെങ്കില് കര്ശന നടപടിയുണ്ടാകും. സംഭവം അറിഞ്ഞയുടന്തന്നെ റിക്രൂട്ട്മെന്റ് ബോര്ഡ് ചെയര്മാനുമായി സംസാരിച്ചിരുന്നു. ഇത്തരത്തിലുള്ള ഒരു ലെറ്റര് പാഡ് റിക്രൂട്ട് ബോര്ഡില് ഇല്ല. ഇതു വ്യാജമായി തയാറാക്കിയതാണ്. റിക്രൂട്ട്മെന്റ് ബോര്ഡിന്റെ വ്യാജ നിയമന അറിയിപ്പ് അയച്ചിരിക്കുന്നത് ദേവസ്വം ബോര്ഡിന്റെ പേരിലുള്ള കവറിലാണ്. അത്തരം ഒരു കവര് ദേവസ്വം ബോര്ഡ് ഉപയോഗിക്കുന്നതേയില്ല. എന്തായാലും നിയമ നടപടി സ്വീകരിക്കുമെന്നും അദ്ദേഹം വ്യക്തമാക്കി.